Document ID: /roh_data/filtered/fineweb-2-filterrobots_roh.jsonl.gz/12692

Las duas partidas sajan sa cunvegnidas da desister da la votaziun a l’urna dals 29 da november e da surdar la fatschenta a la nova suprastanza ch’entra en uffizi l’entschatta da l’auter onn. La dumonda davart la direcziun da la decisiun – pia cun u senza halla da glatsch – resta cunquai averta e sto vegnir tractada pli tard.
Proposta era vegnida a la radunanza communala
L’entschatta october avevan la suprastanza ed il comité d’iniziativa preschentà a la populaziun lur ideas per il center da sport Prau la Selva. La suprastanza aveva fatg ina cuntraproposta a l’iniziativa. A la radunanza communala eri lura però vegnì la dumonda da spustar la votaziun a l’urna. Quai cun l’argument che la nova suprastanza duai prender a mauns il project.